Libri Latine redditi
Hic habes indicem librorum Latine redditorum. Cum litterae antiquae multis hominibus, praecipue pueris, languidae videantur, opus est fabellas et historias fictas in Latinum sermonem vertere ut copiam litterarum Latinarum legant ideoque volubiliter Latine loqui incipiant. Professor Goffaux, in praefatione libri cui titulus est Robinson Crusoeus, de delicia in discendo scripsit: Saepe animadversum est adolescentulis primum Latinarum litterarum limen ingressis nonnihil fastidii rerum gravitate afferri. Itaque existimavi non parum aetati tenerae esse profuturum, si quis susciperet aliquod eiusmodi opusculum, quod et doceret simul et oblectaret. In primis professor Arcadius Avellanus laudandus est ob versiones plurium historiarum fictarum, publicatas in serie voluminum Classicorum Montis Spei (Anglice Mount Spes Classics), qui prostabant Novi Eboraci apud Ezra Parmalee Prentice annis ab 1914 ad 1928.